proxectonos/corpus_dominio_legal_administrativo_tmp huggingface dataset:
01/12/2020 | Administración LocalMunicipal
Lousame
Substitución na Alcaldía

Substitución da Alcaldía Por Resolución da Alcaldía núm.666, do 24.11.2020, aprobouse a resolución cuxa parte dispositiva se transcribe literalmente: <<Primeiro. –Delegar en Gabriel Danut Rufiangel Darbaoui, primeiro tenente de alcalde, a totalidade das funcións da Alcaldía, nos termos do artigo 23.3 da LRBRL, durante o período seguinte: do 24.11.2020 ás 15.00 horas até o 26.11.2020, por ausencia da alcaldesa do termo municipal. Se por calquera circunstancia sobrevida a alcaldesa estivese ausente máis días ou, pola contra, se incorporase antes do 26.11.2020, a delegación estará en vigor até a súa efectiva incorporación. Segundo. –A delegación comprende a facultade de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. Terceiro. –A delegación enténdese aceptada tacitamente, se non se formula expresa manifestación da non aceptación ante esta Alcaldía. Cuarto. –A presente resolución será publicada no BOP, dándose conta do seu contido ao Pleno corporativo na primeira sesión que teña lugar. Quinto. –Contra esta resolución, que pon fin á vía administrativa, poderá interporse, con carácter previo e potestativo, recurso de reposición ante a Alcaldía deste Concello, no termo dun mes a contar desde o día seguinte á recepción da súa notificación/publicación, ou ben directamente recurso contencioso-administrativo ante o Xulgado do Contencioso-Administrativo, no termo de dous meses, a contar desde a data anterior. Sen embargo, poderá interporse calquera outro, de consideralo conveniente.>> O que se publica de acordo co previsto no artigo 44.2 do RD 2568/1986, do 28 de novembro. Lousame, a 24 de novembro de 2020. A alcaldesa M.ª Teresa Villaverde Pais
01/12/2020 | Administración LocalMunicipal
A Coruña
Planeamento e Xestión do Solo
Anuncio de aprobación do estudo de detalle para completar e reaxustar rasantes en esquina Avda. de Lamadosa con rúa Jerónimo Vázquez Franco (expediente 631/2019/177)

O Pleno do Concello, na sesión que tivo lugar o 2 de xullo de 2020, aprobou definitivamente o documento denominado ““ESTUDO DE DETALLE PARA COMPLETAR E REAXUSTAR RASANTES EN ESQUINA AVENIDA DE LAMADOSA CON RÚA JERÓNIMO VÁZQUEZ FRANCO. XUÑO 2020”, redactado polos Arquitectos D. Mateo Miyar Olaiz, co número de colexiado do COAG 2.565 e D. Dinu Benlahbib Peters, co número de colexiado do COAG 1.525 e promovido por Construcións Atocha 2006, S. L. Contra este acordo, con carácter de disposición administrativa de carácter xeral, cabe interpoñer directamente recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán dende o día seguinte ao da súa publicación no DOG, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa, sen prexuízo de interpoñer calquera outro recurso que se entenda máis procedente e sexa conforme a dereito. O acordo da aprobación definitiva do estudo de detalle publicouse no Diario Oficial de Galicia núm.149, do 27 de xullo de 2020. De conformidade cos artigos 82.4 e 88.1 da Lei 2/2016, do 10 de febreiro, do solo de Galicia, e artigos 199.4, 209.1, 212.2 e 215 do Decreto 143/2016, do 22 de setembro, do Regulamento de desenvolvemento da Lei, o estudo de detalle foi remitido para a súa inscrición no Rexistro de Planeamento Urbanístico de Galicia o 6 de novembro de 2020 con número de entrada 2020/2141830. Transcorrido o prazo previsto no art.214.2 do Decreto 143/2016, do 22 de setembro, polo que foi aprobado o Regulamento da Lei do Solo, sen que se tivera emitido requirimento de emenda da documentación achegada, de seguido publícanse as determinacións normativas do estudo de detalle aprobado (artigos 82.3 da Lei 2/16, e 65.2 por remisión do 70.2 da Lei 7/1985, do 2 de abril, reguladora das bases do réxime local). A Coruña, 27 de novembro de 2020 A alcaldesa P. D. (Decreto 3847/2019, do 26.06.2019) María Hernández García A directora da Área de Urbanismo Determinacións normativas do estudo de detalle 6. Ordenación de rasantes propuestas. Tal como se recoge en el Plano ED.03 Rasantes Propuestas, se parte de la actual rasante existente en la acera de la calle Fray Pedro Payo Piñeiro, cota 62,90, para generar un espacio de plaza pavimentada de 5,00 m de ancho con una ligera pendiente hasta alcanzar la cota 63,80. El cambio de nivel se formaliza con un tramo de muro en contacto con la futura edificación y una escalera en dos tramos, para alcanzar la cota 66,87; correspondiente a la acera de la Avda. de Lamadosa. El espacio intermedio entre las plataformas peatonales y la acera existente de la calle Jerónimo Vázquez Franco, se destina a área ajardinada, con la pendiente de talud necesaria para el acuerdo entre las diferentes rasantes, tal como se detalla en el Plano ED.06 Secciones 3 y 4.
01/12/2020 | Administración LocalMunicipal
Boiro
Publicación prezo público escolas deportivas municipais 2020-2021

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 25 de Novembro do 2020 para as actividades do programa Escolas Deportivas Municipais 2020-2021: Se aprobaron os seguintes prezos públicos das Escolas Deportivas Municipais 2020-2021 (outubro 2020 a maio do 2021): - Escolas deportivas de rapaces (tenis e E. F. de Base): 50 euros. - Escolas deportivas de adultos (tenis): 70 euros. - Inscrición por club na Ligas de Fútbol: 90 euros. Sendo os prazos de pago os seguintes: - Escolas deportivas de rapaces (tenis e E. F. de Base).  1º prazo: 20 euros (a realizar no mes de outubro de 2020).  2º prazo: 30 euros (a realizar no mes de xaneiro de 2021). - Escolas deportivas de adultos (tenis): 70 euros.  1º prazo: 30 euros (a realizar no mes de outubro de 2020).  2º prazo: 40 euros (a realizar no mes de xaneiro de 2021). - Inscrición por club na Ligas de Fútbol: 90 euros.  Un único pago de 90 euros (a realizar no mes de novembro de 2020, cando empeza a liga correspondente). Sendo as bonificacións, que son excluíntes entre si, as seguintes: - Terceira idade: ximnasia para xubilados, bailes de salón e Proxecto Boiro Actívate. - Actividades que os participantes teñen que formalizar un seguro deportivo e que lles permita á vez participar en competicións federadas: ciclismo, atletismo, voleibol, xadrez, remo, piragüismo, baloncesto, natación, triatlón e golf - Actividades de promoción nos centros educativos: voleibol. E sendo o prazo de matrícula: - Aberto, ata completar prazas en cada actividade. Boiro, 26 de novembro de 2020 O Alcalde José Ramón Romero García
01/12/2020 | Administración LocalMunicipal
Fene
Secretaría
Terceira (3.ª) modificación parcial da relación de postos de traballo (RPT) do Concello de Fene e do cadro de persoal

ANUNCIO Asunto: terceira (3.ª) modificación parcial da relación de postos de traballo (RPT) do Concello de Fene e do Cadro de Persoal O Pleno do Concello de Fene, na súa sesión extraordinaria do 24.11.2020, aprobou inicialmente a modificación da relación de postos de traballo (RPT) e o cadro de persoal do orzamento do ano 2019, prorrogado ao 2020. – O expediente relación de postos de traballo (RPT) estará exposto ao público durante vinte (20) días hábiles, a contar dende o seguinte día ao da publicación deste anuncio no Boletín Oficial da Provincia, prazo durante o cal os interesados poderán presentar reclamacións, suxestións ou as alegacións que consideren oportunas. No caso de que non se presenten reclamacións, suxestións ou alegacións, a aprobación inicial da RPT elevarase a definitiva. – O expediente do cadro de persoal estará exposto ao público durante quince (15) días hábiles, a contar dende o seguinte día ao da publicación deste anuncio no Boletín Oficial da Provincia, prazo durante o cal os interesados poderán presentar reclamacións, suxestións ou as alegacións que consideren oportunas. No caso de que non se presenten reclamacións, suxestións ou alegacións, a aprobación inicial do cadro de persoal elevarase a definitiva. Fene, 25 de novembro de 2020. Asinado dixitalmente polo alcalde, Juventino José Trigo Rey
01/12/2020 | Administración LocalMancomunidades
Mancomunidade Ría de Arousa-Zona Norte
Anuncio de exposición ó público da Conta Xeral de 2019

En cumprimento do artigo 212 do Texto Refundido de la Lei Reguladora das Facendas Locais aprobado por Real Decreto Lexislativo 2/2004, de 5 de marzo, unha vez ditaminada pola Comisión Especial de Contas en sesión de 26 de novembro de 2020, exponse ao público a Conta Xeral correspondente ao exercicio 2019, por un prazo de oito días, e catro máis, dende a publicación deste anuncio no Boletín Oficial da Provincia, durante os cales as persoas interesadas poderán presentar reclamacións, reparos ou observacións. En Boiro, a 26 de novembro de 2020 O presidente José Ramón Romero García
01/12/2020 | Administración LocalMunicipal
Arteixo
Renda e Exaccións
Anuncio aprobación inicial da Ordenanza fiscal n.º 14 reguladora da taxa pola prestación do servizo de lixo

O Pleno da Corporación, en sesión de 26 de novembro de 2020, adoptou, entre outros, o acordo seguinte: Aprobación inicial da modificación da Ordenanza fiscal nº 14 reguladora da taxa pola prestación do servizo de recollida e tratamento de lixos e residuos urbanos do concello de Arteixo. Procede a exposición pública por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como no taboleiro de edictos do Concello e na sede electrónica do concello de arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro das ordenanzas citadas. Arteixo 26 de novembro de 2020 Asina dixitalmente na data documento electrónico: Costela Manoila Xirau (CONCELLEIRA DE ECONOMÍA E FACENDA, CONTRATACIÓN, TURISMO E NOVAS TECNOLOXÍAS)
01/12/2020 | Administración LocalMunicipal
Melide
Anuncio aprobación inicial crédito extraordinario 1/2020 do Concello de Melide

O Pleno Municipal do Concello de Melide, en sesión ordinaria celebrada o día 27 de novembro do exercicio 2020, acordou aprobar inicialmente o expediente de modificación de créditos 35/2020, vía crédito extraordinario nº1/2020, dentro do vixente orzamento municipal para 2020. Por medio do presente exponse ao público na Intervención do Concello de Melide polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presentar as reclamacións ou alegacións que estimen pertinentes, de conformidade co previsto a tales efectos no Texto Refundido da Lei Reguladora das Facendas Locais e no Real Decreto 500/1990, do 20 de abril. Melide, 27 de novembro de 2020 O alcalde José Manuel Pérez Penas
29/12/2020 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva orzamento de 2021 e cadro de persoal

Elevándose automaticamente a definitivo o acordo plenario adoptado en sesión celebrada o día 27 de novembro de 2020, sobre aprobación inicial do Orzamento do Consorcio Provincial contra Incendios e Salvamento de A Coruña para o exercicio de 2021 xunto co cadro de persoal (B. O. P. núm.: 204, do 30 de novembro de 2020), en cumprimento do disposto polo art.169.3 do texto refundido da Lei reguladora das Facendas locais, aprobado polo Real Decreto Lexislativo 2/2004, do 5 de marzo, e demais disposicións concordantes, fanse públicos os seguintes extremos: o resume por capítulos do Orzamento para 2021, o Cadro do Persoal (I) e o réxime de aplicación e recursos (III): Tipo: L: Posto reservado a persoal laboral F/S: Posto singularizado reservado a funcionarios Corpo/Escala ou Categoría: A. X.: Escala de Administración xeral A. E: Escala de Administración especial H. N.: Funcionario con habilitación de carácter nacional O Orzamento de 2021 desta Entidade, entrará en vigor para a súa aplicación o día 01 de xaneiro de 2021 unha vez producida a presente publicación consonte prevé a estes efectos o art.169.5 do citado texto refundido da Lei reguladora das Facendas Locais e demais disposicións concordantes. Contra a aprobación definitiva do dito Orzamento e documentos que o mesmo inclúe, poderá interpoñerse directamente o recurso contencioso-administrativo perante o Tribunal e na forma e prazos que establece a estes efectos a Lei 29/1998, do 13 de xullo, reguladora da Xurisdicción Contencioso-Administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en Dereito. Carballo, 23 de decembro de 2020.- O presidente, Asdo.: Valentín González Formoso
29/12/2020 | Administración LocalMunicipal
As Pontes de García Rodríguez
Secretaría
Decreto 1990/2020, do 23 de decembro, de delegación da competencia sancionadora por infracción da normativa sanitaria COVID 19

Mediante este anuncio faise público, de acordo co previsto no artigo 44.2 do Real decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais, que mediante resolución da Alcaldía núm.1990/2020, do 23 de decembro, delegouse no concelleiro da área de Urbanismo e Coordinación do Goberno a resolución dos expedientes sancionadores en materia sanitaria derivados de incumprimentos relacionados coa crise sanitaria producida pola Covid-19. As Pontes de García Rodríguez, 23 de decembro de 2020 O alcalde Valentín González Formoso
29/12/2020 | Administración LocalMunicipal
Oroso
Iniciación do procedemento de deslinde do espazo público ocupado pola Fonte da Santiña en Deixebre (EXP.2020/X999/000097)

O Pleno da Corporación en sesión extraordinaria celebrada o 22.12.2020, procedeu a adoptar o seguinte acordo referente ao expediente de deslinde do espazo público ocupado pola Fonte da Santiña en Deixebre: “Primeiro: Iniciar o procedemento de deslinde do espazo ocupado pola fonte Fonte da Santiña e o seu entorno na parroquia de Deixebre delimitándose a referida parcela ata o arranque do terraplén da autoestrada e resultando unha superficie de 204,03 m2 e cos seguintes lindeiros: Norte: Camiño público Sur: Camiño público Este: Camiño público Oeste: Autoestrada AP 9 Xúntase o plano a esta proposta Segundo: Notificar aos propietarios das fincas colindantes e titulares doutros dereitos reais no caso de ser coñecidos, o inicio do expediente de deslinde, indicando o día, hora e lugar en que comezarán as labores de deslinde e, así mesmo, indicando que conforme ao artigo 62 do Regulamento de Bens das Entidades Locais, poden presentar ante a Corporación cantos documentos estimaren conducentes á proba e defensa dos seus dereitos ata os vinte días anteriores ao comezo das operacións de deslinde e informándolles de que transcorrido dito prazo non se admitirá documento nin alegación algunha, acordando a Corporación o pertinente respecto ás probas e documentos presentados. Terceiro: Publicar a realización do deslinde no Boletín Oficial da Provincia de A Coruña e no taboleiro de anuncios do Concello de Oroso, con sesenta días de antelación á data na que se procederá ao inicio dos traballos de deslinde. Cuarto: Fixar como data de inicio dos traballos de deslinde o sétimo día hábil seguinte á finalización do prazo de sesenta días, previsto a contar desde a publicación do anuncio de deslinde no Boletín Oficial da Provincia. No caso de que o día coincidira en día non hábil se trasladará para o seguinte día hábil posterior. Fíxase a hora de comezo das operacións de deslinde as 10:00 horas na propia finca obxecto de deslinde sita en Fonte da Santiña na parroquia de Deixebre Quinto: Designar como prácticos da Corporación para participar nas operacións de deslinde a D. Jose Nelson Peñaherrera Ben Addou Técnico Superior de Operacións Topográficas, colexiado nº 929 podendo ser substituído por outro técnico de semellante titulación pertencente á empresa Xeotec Servizos de Topografía. Sexto: Comunicar o presente acordo ao Rexistro da Propiedade de Ordes para que proceda a estender nota do acordo ao marxe da inscrición de dominio, de conformidade co previsto no artigo 57.3 do Regulamento de Bens das Entidades Locais” Oroso a 23 de decembro de 2020. O Alcalde. Adrian Alexander Julio Alejandro Kowalczyk Cosmo.
29/12/2020 | Administración LocalMunicipal
A Baña
Padrón subministro auga 3º trimestre 2020

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 3º trimestre de 2020, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra os recibos que contén o padrón poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica - administrativa ante o órgano económico - administrativo da Comunidade Autónoma de Galicia, no prazo de un mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 7 de xaneiro de 2021. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 22 de decembro de 2020. O Alcalde, José Antonio Pereira Gil
29/12/2020 | Administración LocalMunicipal
Santiago de Compostela
Persoal
Nomeamento como órgano directivo

A Xunta de Goberno da Cidade de Santiago de Compostela, con data do 14 de decembro de 2020, adoptou o seguinte acordo: Nomear con carácter de órgano directivo, equiparado para os efectos retributivos co persoal funcionario municipal do grupo A1, nivel 30 a: - Dona Monica Patricia Quijera Yumbla como directora da Área de Urbanismo e Obras do Concello de Santiago de Compostela. O que se fai público en virtude do que dispón a base sexta das que rexen a repectiva convocatoria. Santiago de Compostela, 23 de decembro de 2020 A Concelleira-delegada de economía e facenda, contratación, persoal e modernización da administración local (P. D. Xunta de Goberno 24/06/2019) Marta Abal Rodríguez
29/12/2020 | Administración LocalMunicipal
Melide
Anuncio sobre a aprobación definitiva do crédito extraordinario 1/2020 do Concello de Melide

ANUNCIO Elevado a definitivo o acordo do pleno ordinario do Concello de Melide de data 27 de novembro de 2020, aprobando inicialmente o expediente de Modificación de Créditos 35/2020, vía crédito extraordinario nº1/2020, dentro do vixente orzamento municipal, por non presentarse reclamacións ou alegacións contra o mesmo, de conformidade co preceptuado no Texto Refundido da Lei Reguladora das Facendas Locais, faise público o resume por capítulos do estado de gastos e ingresos do orzamento do exercicio 2020, unha vez incorporada a devandita modificación: Melide, 28 de decembro de 2020 O alcalde José Manuel Pérez Penas
29/12/2020 | Administración LocalMunicipal
Cambre
Aprobación inicial do orzamento de 2021 e cadro de persoal

En sesión extraordinaria do día 22 de decembro de 2020, o Pleno desta Corporación acordou aprobar inicialmente o Orzamento Xeral do Concello de Cambre para 2021, xunto cos seus anexos e Bases de execución do orzamento xeral, así como o cadro de persoal para o mesmo exercicio. Na Intervención desta entidade local e conforme dispoñen os artigos 112 da Lei 7/1985, do 2 de abril, e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, atópase exposto ao público o expediente, o orzamento xeral inicialmente aprobado, xunto cos seus anexos e bases de execución, e o cadro de persoal, por espazo de quince días hábiles contados dende a publicación do presente anuncio no Boletín Oficial da Provincia para os efectos de reclamacións. Durante este prazo, os interesados que estean lexitimados, poderán presentar ante o Pleno as reclamacións que consideren oportunas. De non presentarse reclamacións, o orzamento xeral e o cadro de persoal consideraranse definitivamente aprobados. En caso contrario, o Pleno disporá dun mes, contado a partir do día seguinte á finalización da exposición ao público para resolver as reclamacións. Estas consideraranse denegadas se non se resolvesen no acto de aprobación definitiva. Cambre, 24 de decembro de 2020 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
29/12/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de crédito extraordinario 2020-CREXT-17 de importe de 479.341,75 euros, financiado con baixas por anulación

ANUNCIO DE APROBACIÓN DEFINITIVA DO EXPEDIENTE DE CRÉDITO EXTRAORDINARIO 2020-CREXT-17 POR IMPORTE DE 479.341,75 EUROS FINANCIADO CON BAIXAS POR ANULACIÓN. O Pleno da Corporación municipal, en sesión extraordinaria celebrada o día 30 de novembro de 2020 aprobou inicialmente o expediente de modificación orzamentaria de crédito extraordinario 2020-CREXT-17 dentro do vixente Orzamento municipal do ano 2020 financiado con baixas por anulación. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada esta modificación de crédito, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Santiago de Compostela, 28 de decembro de 2020 A CONCELLEIRA DELEGADA DE ECONOMÍA e FACENDA Marta Abal Rodríguez
29/12/2020 | Administración LocalMunicipal
Boiro
Modificación ordenanza terrazas

O Concello-Pleno en sesión celebrada o 17 de decembro de 2020 acordou aprobar inicialmente a MODIFICACIÓN DA ORDENANZA FISCAL Nº15 REGULADORA DA TAXA POR OCUPACIÓN DE TERREOS DE USO PÚBLICO LOCAL CON MESAS, CADEIRAS, TRIBUNAS, TABOADOS, QUIOSCOS E OUTROS ELEMENTOS ANÁLOGOS CON FINALIDADE LUCRATIVA (Expediente 2139/2020). Segundo o disposto no artigo 17.1 e 17.2 do Real Decreto Lexislativo 2/2004, de 5 de marzo, texto refundido da lei reguladora das facendas locais, exponse ao público polo prazo de 30 días (HÁBILES), durante os cales os interesados poderán examinar os expediente e presentar cantas reclamacións que estimen oportunas. No caso de que non se presente ningunha reclamación entenderase definitivamente adoptado o presente acordo quedando facultado expresamente o Alcalde-Presidente para a súa publicación e execución, en virtude do establecido no artigo 17.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Boiro, 22 de decembro de 2020 O alcalde-Presidente JOSE RUI JORGE FARRERAS CEMBRANO
29/12/2020 | Administración LocalMunicipal
As Pontes de García Rodríguez
Secretaría
Oferta de emprego público correspondente ao ano 2020

ANUNCIO En cumprimento do disposto no artigo 70.2 do Texto refundido da Lei do estatuto básico do empregado público, aprobado polo Real decreto lexislativo 5/2015, do 30 de outubro (TR-LEBEP), faise pública a oferta de emprego público deste concello, correspondente ao 2020, aprobada pola Xunta de Goberno Local en sesión extraordinaria que tivo lugar o 23 de decembro de 2020, co seguinte detalle: 1. QUENDA LIBRE Persoal funcionario: - Nº de prazas: unha (1) - Denominación: arquitecto/a - Escala: administración especial - Subescala: técnica - Clase: técnicos superiores - Grupo: A. Subgrupo: A1 2. QUENDA LIBRE OU QUENDA MOBILIDADE HORIZONTAL (artigo 35.4 da Lei 4/2007, do 20 de abril, de coordinación de policías locais) Persoal funcionario: -Nº de prazas: unha (1) -Denominación: policía -Escala: administración especial -Subescala: servizos especiais -Clase: policía local e os seus auxiliares -Escala segundo o artigo 24.2 da Lei 4/2017, do 20 de abril, de coordinación de policías locais: básica -Grupo C. Subgrupo: C1 A convocatoria determinará se a praza de policía será cuberta polo sistema de concurso entre funcionarios doutros corpos da Policía Local da Comunidade Autónoma (quenda de mobilidade), en cumprimento co establecido no artigo 35.4 da Lei 4/2017, do 20 de abril, de coordinación de policías locais (de Galicia), ou se se convoca en quenda libre. A fracción do 7 por cento das prazas ofertadas no presente ano 2020 que corresponde ao cupo de reserva para persoas discapacitadas (artigo 59.1 do TR-LEBEP), será agregada á oferta ou ofertas de emprego dos vindeiros exercicios. Contra o acordo adoptado, que esgota a vía administrativa, poderase interpor un recurso contencioso-administrativo ante o Xulgado do contencioso-administrativo no prazo de dous meses contados desde o día seguinte ao da súa publicación, de conformidade co disposto nos artigos 46 e concordantes da Lei 29/1998, do 13 de xullo, reguladora da xurisdición contencioso-administrativa (LRXCA). Malia o anterior, as persoas interesadas poderán interpoñer recurso potestativo de reposición no prazo dun mes perante o órgano que a ditou. Neste caso non se poderá interpor o recurso contencioso-administrativo antedito mentres non se adopte acordo expreso ou presunto do recurso administrativo de reposición, ao abeiro do disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. As Pontes de García Rodríguez, 23 de decembro de 2020 A concelleira-delegada da Área de Recursos Humanos, Industria e Emprego Edgar Alfredo Araus Cerredelo
29/12/2020 | Administración LocalMunicipal
Muxía
Edicto de aprobación do padrón fiscal da taxa pola prestación do servizo de axuda no fogar de novembro 2020

En data 14 de Novembro de 2020 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de novembro 2020. Elaborados os padróns mensuais que conteñen as liquidacións da taxa pola prestación do servizo do SAF no mes de novembro de 2020, en base aos datos facilitados polo Traballador Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de novembro de 2020 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, a 23 de decembro de 2020. O Alcalde, Santiago M. Toba Campaña
29/12/2020 | Administración LocalMunicipal
Oroso
Aprobación inicial do regulamento de acción social do persoal do Concello de Oroso

ASUNTO: APROBACIÓN INICIAL DO REGULAMENTO DE ACCIÓN SOCIAL DO PERSOAL DO CONCELLO DE OROSO (EXP.2020/G013/000002). O Pleno da Corporación en sesión extraordinaria do 22/12/2020 adoptou o acordo de aprobación inicial do seguinte expediente: · Regulamento de acción social do persoal do Concello de Oroso (Exp.2020/G013/000002). Cumprindo co disposto no artigo 49 da Lei 7/1985, de 2 de abril, Reguladora de Bases de Réxime Local, o expediente queda exposto ó público nas dependencias de Secretaría municipal por trinta días a partir do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar, ante o Pleno, as alegacións que consideren oportunas. Transcorrido o prazo sen a presentación de reclamacións entenderase definitivamente aprobada. En Oroso a 22 de decembro de 2020. O Alcalde. Joel Alejandro Majem Isart.
29/12/2020 | Administración LocalMunicipal
Sada
Secretaría
Emprazamento de persoas interesadas no procedemento abreviado 186/2020 do Xulgado do Contencioso-Administrativo núm.3 da Coruña

Consonte ao artigo 44 da Lei 39/2015, de 1 outubro, de Procedemento Administrativo Común das Administracións Públicas, que establece que cando os interesados nun procedemento sexan descoñecidos, se ignore o lugar da notificación ou ben, intentada esta, non se houbese podido practicar, a notificación farase por medio dun anuncio publicado no «Boletín Oficial del Estado», por medio do presente cursase notificación da Resolución da Alcaldía núm.2685/2020, de 7 de decembro, a toda outra persoa que poida ter un interese lexítimo no procedemento: A continuación transcríbese a resolución: “Logo de ver o oficio do Xulgado do Contencioso-Administrativo núm.3 da Coruña, que tivo entrada nestas dependencias o 03.12.2020, remitido en cumprimento do acordado no recurso contencioso-administrativo, procedemento abreviado número: 186/2020 interposto por Central Sindical Independiente e de Funcionarios (CSI-CSIF) contra a desestimación por presunto silencio da reclamación presentada en data 13.08.2020; oficio polo que se reclama o expediente administrativo e se require a notificación aos interesados da resolución de remisión do expediente, para os efectos de emprazamento dos mesmos. Considerando que conforme ao artigo 21.1. k) da Lei 7/1985, de 2 de abril, reguladora das Bases de Réxime Local corresponde á Alcaldía a competencia para a adopción desta resolución, polo presente, RESOLVO: 1º.- Que, en cumprimento do previsto no artigo 49 da Lei 29/1998, do 13 de xullo, reguladora da Xurisdición Contencioso-Administrativa, se notifique de inmediato a presente resolución a cantos aparezan como interesados no expediente, agás ao recorrente, co obxecto de emprazalos para que nun prazo de nove días poidan comparecer en autos do dito recurso contencioso-administrativo.2º.- Que practicadas as anteriores notificacións, se remita ao Xulgado do Contencioso-Administrativo núm.3 da Coruña, o expediente administrativo solicitado incorporando ao mesmo as notificacións para emprazamento efectuadas.3º.- Que o Concello se constitúa como parte demandada en autos do recurso contencioso-administrativo de referencia, coa asistencia do letrado D. Robertas Lapatza Gortazar Ceobanu, seguindo o procedemento en todos os seus trámites, incidentes e recursos sen necesidade de nova resolución”. Sada, 22 de decembro de 2020 O Alcalde.: Ionel Cristinel Nejeoui Tancheva
29/12/2020 | Administración LocalMunicipal
Oroso
Aprobación definitiva de modificación de créditos 2020/17

Transcorrido o prazo de exposición ao público do expediente de modificación de créditos 2020/17 por transferencia de crédito trala publicación de anuncio da aprobación inicial no BOP de data 1 de decembro e non presentándose alegacións no prazo de quince días, procédese a súa publicación por capítulos, de conformidade co artigo 169.3 TR 2/2004 da lei das facendas locais en relación co artigo 179.4 TR 2/2004. De acordo co disposto no artigo 171 da mesma lei contra a aprobación do presente expediente poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a súa aprobación. En Oroso a 24 de decembro de 2020 O Alcalde, Manuel Mirás Franqueira
29/12/2020 | Administración LocalMunicipal
Melide
Anuncio sobre a aprobación definitiva do límite de gasto non financeiro, orzamento 2021 e cadro de persoal do Concello de Melide.

Aprobado inicialmente o límite do gasto non financeiro, orzamento e cadro de persoal para o exercicio 2021 na sesión plenaria do 27/11/2020, unha vez exposto ao público (BOP núm.205 de 01/12/2020), e non tendo a consideración de reclamación a presentada, faise público que os estados que se integran no Orzamento Xeral a nivel de capítulos ascenden aos importes seguintes: O anexo de persoal desta Corporación, aprobada xunto co orzamento é a seguinte: A) Postos de traballo reservados a funcionarios de carreira: B) Postos de traballo suxeitos á lexislación laboral: Melide, 28 de decembro de 2020 O alcalde José Manuel Pérez Penas
29/12/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.5/2020 de aprobación polo Pleno

A Corporación provincial, en sesión plenaria celebrada o día 27 de novembro de 2020, aprobou o Expediente de modificación de créditos núm.5/2020, que se tramitan dentro do vixente orzamento xeral da Deputación provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos núm.5/2020: O que se fai público para xeral coñecemento. A Coruña, 23 de decembro de 2020. O Presidente, O Secretario Xeral Valentín González Formoso José Luis Almau Supervía
29/12/2020 | Administración LocalMunicipal
Ferrol
Recursos Humanos
Anuncio oferta de emprego público do Concello de Ferrol para o ano 2020

A concelleira delegada da Area de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi adoptou unha resolución que di: Aprobar a Oferta de Emprego Público correspondente ao ano 2020, que é a que de seguido se relaciona: (*) Unha praza por mobilidade O que se fai público para xeral coñecemento. Ferrol, 21 de decembro de 2020 A concelleira delegada da Area de Economía, Facenda e Patrimonio, Recusos Humanos, Emprego, Promoción Económica, Turismo, Estatística e Edusi María Teresa Deus Trasobares
29/12/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Orzamento xeral para o exercicio 2021 e bases para a súa execución

Na sesión plenaria celebrada o día 27 de novembro de 2020, a Corporación Provincial acordou aprobar inicialmente o Orzamento Xeral para o exercicio 2021 e as bases para a súa execución. O expediente expúxose ao público mediante anuncio publicado no Boletín Oficial da Provincia núm.204 con data do 30 de novembro de 2020. O orzamento e as bases para a súa execución considéranse definitivamente aprobados ao non se formularen reclamacións no prazo de exposición ao público. En consecuencia, procédese a publicar o Orzamento Xeral do exercicio 2021 desta Deputación Provincial e o estado consolidado co orzamento do Consorcio Provincial Contra Incendios e Salvamento da Coruña e co orzamento/Plan de actuación da Axencia Enerxética Provincial da Coruña, que presentan o resumo por capítulos que se detalla a continuación: Estado de consolidación do orzamento provincial co orzamento do Consorcio Provincial Contra Incendios e Salvamento da Coruña e co orzamento/Plan de actuación da Axencia Enerxética Provincial da Coruña (FAEPAC). Canto antecede resulta da aplicación do estabelecido no artigo 112 da Lei 7/1985, do 2 de abril, reguladora das bases do réxime local, no artigo 169 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 20 do Real decreto 500/1990, do 20 de abril, polo que se desenvolve parcialmente a Lei reguladora das facendas locais. Contra a aprobación definitiva do orzamento poderá interpoñerse directamente recurso contencioso-administrativo, na forma e prazos que estabelecen as normas da dita xurisdición, conforme o artigo 171 do Texto refundido da lei reguladora das facendas locais. A Coruña, 28 de decembro de 2020. O Presidente O Secretario Xeral Valentín González Formoso José Luis Almau Supervía
29/12/2020 | Administración LocalMunicipal
Oroso
Aprobación definitiva de modificación de ordenanza fiscal reguladora do imposto sobre o incremento de valor dos terreos de natureza urbana

Resoltas as alegacións presentadas e aprobado definitivamente o seguinte expediente en sesión plenaria de data 22 de decembro: · Modificación da ordenanza reguladora do imposto sobre o incremento de valor dos terreos de natureza urbana. De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación da devandita ordenanza: Os apartado número 3 do artigo 6 da ordenanza fiscal queda redactado do seguinte xeito: 3. De conformidade co disposto no artigo 108.4 do TR 2/2004 da lei reguladora das facendas locais, gozarán dunha bonificación do 75 % da cota íntegra do imposto as transmisións de terreos, e na transmisión ou constitución de dereitos reais de goce limitativos do dominio, realizadas a título lucrativo por causa de morte a favor dos descendentes e adoptados, os cónxuxes e os ascendientes e adoptantes. Para gozar da bonificación, axuntarase a seguinte documentación para o acreditamento do parentesco: a) Copia do Libro de Familia ou certificado do Rexistro Civil correspondente, sempre que a administración encargada da xestión do imposto non teña acceso telemático ao Rexistro Civil para obter a devandita información. A presente modificación da ordenanza entrará en vigor ó día seguinte da súa publicación íntegra no Boletín Oficial da Provincia logo da súa aprobación definitiva polo Pleno da Corporación municipal, e estará en vigor ata a súa derrogación expresa.” Contra a aprobación definitiva desta ordenanza únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar dende o día seguinte á publicación do presente anuncio no Boletín Oficial da Provincia. En Oroso, a 23 de decembro de 2020 O Alcalde-presidente, Manuel Mirás Franqueira
09/12/2020 | Administración LocalMunicipal
Rianxo
Tesourería - Recadación
Modificación de ordenanza fiscal

ANUNCIO DE APROBACIÓN PROVISIONAL DE MODIFICACIÓN DE ORDENANZA FISCAL Para os efectos do artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ó público o acordo provisional de modificación da seguinte ordenanza fiscal: Modificación da Ordenanza fiscal número 17, reguladora da taxa pola ocupación de terreos de uso público municipal con mesas, cadeiras, tribunas, taboados e outros elementos análogos con finalidade lucrativa O citado acordo provisional foi adoptado polo Pleno municipal, na sesión ordinaria que tivo lugar o 26 de novembro de 2020. Os interesados lexítimos aos que fai referencia o artigo 18 da citada lei poderán examina-los expedientes na Intervención municipal e presenta-las reclamacións que estimen oportunas contra a modificación desta ordenanza fiscal segundo as normas seguintes: a) Prazo de exposición pública e de presentación das reclamacións: 30 días hábiles, que contan a partir do seguinte ó día de publicación deste anuncio no Boletín Oficial da Provincia. b) Oficina de presentación: Rexistro municipal do Concello. c) Órgano ante o que presenta-las reclamacións: O Pleno municipal. Rianxo, 3 de decembro de 2020. O alcalde Asdo.: Adolfo F. Muíños Sánchez
09/12/2020 | Administración LocalMunicipal
A Laracha
Aprobación definitiva de crédito extraordinario-suplemento de crédito 02/2020

EDICTO Tendo quedado definitivamente aprobado o expediente de modificación de crédito CE SC 0220 (crédito extraordinario-suplemento de crédito 0220), por acordo do Pleno adoptado en sesión celebrada o día 12 de novembro de 2020 e polo transcurso do prazo de 15 de días de exposición ó público, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, faise público que o Orzamento do ano 2020, tras da entrada en vigor do devandito expediente, tanto no estado de gastos como no estado de ingresos, ascende á cantidade de QUINCE MILLÓNS NOVECENTOS SETENTA E TRES MIL CENTO CINCUENTA E CATRO EUROS, CON NOVENTA CÉNTIMOS DE EURO (15.973.154,90 €), correspondendo a cada capítulo as cantidades que de seguido se expresan, segundo o seguinte detalle: A Laracha, 7 de decembro do 2020. O alcalde José Manuel López Varela
09/12/2020 | Administración LocalMunicipal
Carral
Sometemento a información pública do borrador do Plan municipal de prevención e defensa contra os incendios forestais do Concello de Carral aprobado inicialmente

Logo de aprobarse inicialmente, mediante acordo do Pleno do Concello de Carral adoptado na súa sesión ordinaria realizada o 26 de novembro de 2020, o borrador do Plan Municipal de Prevención de Incendios Forestais do Concello de Carral, sométese a información pública, en cumprimento do establecido no artigo 83 da Lei 39/2015, do 1 de outubro, do Procedemento Administrativo Común das Administracións Públicas (LPACAP en adiante). O devandito borrador do Plan Municipal de Prevención de Incendios Forestais exhibirase en formato papel no departamento de Medio Ambiente do Concello (Casa do Concello, Campo da Feira 1.-15175.-Carral-A Coruña), en horario de oficina (luns a venres, de 8.30 a 15 horas) e na sede electrónica do Concello (https://sede.carral.es ), apartado “taboleiro de anuncios” (versión galego) “tablón de anuncios” (versión castelá). Durante un periodo de vinte días hábiles a partires da publicación deste anuncio no Boletín Oficial da Provincia da Coruña, calquera persoa física ou xurídica poderá examinar o expediente. Segundo o artigo 83.3 LPACAP “La incomparecencia en este trámite no impedirá a los interesados interponer los recursos procedentes contra la resolución definitiva del procedimiento. La comparecencia en el trámite de información pública no otorga, por sí misma, la condición de interesado. No obstante, quienes presenten alegaciones u observaciones en este trámite tienen derecho a obtener de la Administración una respuesta razonada, que podrá ser común para todas aquellas alegaciones que planteen cuestiones sustancialmente iguales”. Carral, 03 de decembro de 2020. O ALCALDE Francisco Javier Gestal Pose
09/12/2020 | Administración LocalConsorcios
Consorcio As Mariñas
Anuncio da aprobación inicial do orzamento xeral para o exercicio económico de 2021

Aprobado inicialmente polo Pleno do Consorcio As Mariñas, en sesión celebrada o 2 de decembro de 2020, o orzamento xeral para o exercicio económico de 2021, queda exposto ó público polo prazo de quince días, contados dende a publicación do presente anuncio no Boletín Oficial da Provincia, durante o cal os interesados poderán examina-lo nas oficinas do Consorcio e presentalas reclamacións que consideren oportunas, de acordo co disposto no artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se durante o citado prazo non se presentasen reclamacións, o orzamento considerarase definitivamente aprobado. Bergondo, 2 de decembro de 2020. O presidente José Antonio Santiso Miramontes
09/12/2020 | Administración LocalMunicipal
Boqueixón
EXPEDIENTE 2020/T004/00001. Orzamento xeral do Concello de Boqueixón para o exercicio de 2020

Trámite: anuncio aprobación definitiva O 21/10/2020 o Pleno do Concello de Boqueixón aprobou inicialmente os Orzamentos xerais para o ano 2020 do Concello de Boqueixón, comprensivo aquel de o dito orzamento, bases de execución e cadro de persoal ao servizo do concello. O 28/10/2020 publicouse no Boletín Oficial da Provincia da Coruña número 181o anuncio correspondente a dita aprobación inicial, iniciándose un prazo de 15 días hábiles de exposición pública do expediente. Ao non presentarse alegacións á aprobación inicial, elévase a definitivo o texto inicialmente aprobado. Conforme ao artigo 169 do por Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais e o artigo 20 do Real Decreto 500/1990, de 20 de abril, publícase o resumo do mesmo por capítulos: Xunto co orzamento aprobouse o CADRO de PERSOAL para o exercicio de 2020, que se reproduce a continuación (artigos 126 e 127 do Real Decreto Lexislativo 781/1986 do 18 de abril, polo que se aproba o texto refundido das disposicións vixentes en materia de réxime local): Esta aprobación definitiva pode impugnarse ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais e na forma e prazos que establecen as normas da Lei 29/1998, do 13 de xullo, reguladora da Xurisdición Contencioso-Administrativa. Boqueixón, 3 de decembro de 2020 Manuel Fernández Munín, alcalde-presidente